stanford-oval/wikipedia huggingface dataset:
מרתה ופרנקלין

| --- | --- |
 סוגה:  דרמה היסטורית
 בימוי:  אלכסנדר אייק   יאניק הין
 שחקנים:  סופיה הלין   קייל מקלכלן   סרן פילמרק   אנקה פון דר ליפה   טוביאס סנטלמן
 פרסים:  International Emmy Award for best TV movie or miniseries 
 פסקול:  סוזן סונדפור
 ארץ מקור:  נורווגיה 
 שפות:  אנגלית, נורווגית
 מקום התרחשות:  לונג איילנד, וושינגטון די. סי., סקוטלנד, פרל הארבור, Pechenga, לונדון, סטוקהולם, האוקיינוס האטלנטי, גבול נורווגיה–שוודיה, נורווגיה 
 תקופת התרחשות:  מלחמת העולם השנייה 
 מספר עונות:  1
 מספר פרקים:  8
 הפקה
 מפיק:  Silje Hopland Eik 
 חברת הפקה:  Cinenord
 הפצה:  Xfinity Streampix 
 מוזיקה:  Raymond Enoksen 
 שידור
 רשת שידור:  NRK
 תקופת שידור מקורית:  25 באוקטובר 2020 – 13 בדצמבר 2020
 קישורים חיצוניים
 דף התוכנית ב-IMDb
 
מרתה ופרנקלין (שם הסדרה באנגלית: Atlantic Crossing) היא דרמה היסטורית המתרחשת בנורווגיה ובארצות הברית במהלך מלחמת העולם השנייה. הסדרה מתמקדת במערכת היחסים שנרקמה בין נסיכת הכתר מרתה מנורווגיה לנשיא ארצות הברית פרנקלין דלאנו רוזוולט בתקופה בה שהתה מרתה בארצות הברית בזמן המלחמה לאחר שנמלטה מהפלישה הנאצית לנורווגיה בשנת 1940.
הסדרה הוקרנה לראשונה ב-25 באוקטובר 2020 ברשת NRK הנורווגית. הסדרה עלתה לראשונה ב-4 באפריל 2021 בארצות הברית ברשת PBS.
עלילה

הסדרה מתארת את התמודדות נורווגיה עם הפלישה הגרמנית לנורווגיה והתמודדתו של האקון השביעי מלך נורווגיה (סרן פילמרק) ויורש העצר הנסיך אולף (טוביאס סנטלמן) ורעייתו, הנסיכה מרתה (סופיה הלין). הסדרה מתמקדת בנסיכה מרתה, שנאלצת להימלט עם שלושת ילדיה לשוודיה שם מולך דודה גוסטב החמישי. היחסים עם משפחתה בשוודיה מורכבים והיא נאלצת לעזוב לארצות הברית שם מארחים אותה נשיא ארצות הברית פרנקלין דלנו רוזוולט (קייל מקלכלן) ורעייתו אלינור (הארייט סנסום האריס).
שחקנים ראשיים

סופיה הלין - מרתה נסיכת הכתר הנורווגית
טוביאס סנטלמן - אולף נסיך הכתר הנורווגי
קייל מקלכלן - נשיא ארצות הברית פרנקלין דלאנו רוזוולט
סרן פילמרק - הוקון השביעי, מלך נורווגיה
אנקה פון דר ליפה - רגי אסטגארד, בת הלוויה של מרתה
שחקנים ראשיים > תפקידי משנה

הרייט סאנסום האריס - אלינור רוזוולט
דניאל בטס - הארי הופקינס, היועץ הקרוב ביותר של רוזוולט לענייני מדיניות חוץ במהלך המלחמה
לוסי ראסל - מיסי להנד, המזכירה הפרטית של רוזוולט
סוזן ברטיש - פלורנס הארימן, שגרירת ארצות הברית בנורווגיה
ליאונורה אייק - רגנהילד, נסיכת נורווגיה
אמתיאה אייק - אסטריד, נסיכת נורווגיה
ג'וסטינה ברוזקובה - הנסיך האראלד
מייקל פיתאן - המלך ג'ורג' השישי
אביגיל רייס - אליזבת, המלכה האם
לאסה קולסרוד- ניקולאי, עוזרו של אולף
פטר מייסל - נורדלי, הסנגור של המלך האקון
הפקה

סדרת הטלוויזיה בת שמונת החלקים הופקה במשותף על ידי חברת ההפקות העצמאית הנורווגית Cinenord, השידור הציבורי בנורווגיה NRK ושירות השידור הציבורי האמריקאי (PBS). הצילומים נערכו בצ'כיה ובנורווגיה.
הערות שוליים

↑  Hallemann, Caroline (2 באפריל 2021). "Missing The Crown? Give Atlantic Crossing a Try". Town & Country. {{cite web}}:  (עזרה)
↑  Amlie, Helene (8 באוקטובר 2020). "Atlantic Crossing (1:8) - premiere!" (בנורווגית). NRK. נבדק ב-4 באפריל 2021. {{cite news}}:  (עזרה)
↑  "Atlantic Crossing: Everything You Need to Know About the WWII Drama".
↑  Keslassy, Elsa. Atlantic Crossing,’ with Sofia Helin, Kyle MacLachlan, Sells For Beta Film. Variety, Oct 11, 2020.
↑  Levine, Irene S. "Atlantic Crossing: A Story Of Passion And Politics To Air On PBS MASTERPIECE", Forbes, April 3, 2021
חלב נאקות

בקבוקי חלב נאקות
חלב הנאקות הוא חלב המופק מבלוטות החלב של נקבת הגמל.
חלב הנאקות שימש כמרכיב חשוב במזונם של בדואים (במזרח התיכון) ושל אוכלוסיות נוודים נוספות בעולם.
מאז ביות הגמלים (לפני כ-3,000 עד 4,000 שנה לכל הפחות). רועים השוהים תקופות ארוכות עם עדרי גמלים בסביבות חיים מדבריות חמות וצחיחות, עשויים לשרוד תקופות ארוכות כאשר כל תפריטם הוא רק חלב הנאקות.
חלב הנאקה מהווה חלופה טובה לחלב הפרה. חקלאות גמלים, המתבססת על מינים מקומיים המותאמים לאזורים צחיחים ולבתי הגידול הטבעיים, נקשרה למאבק במדבור על ידי אונסק"ו. גידול הגמלים בסביבות מדבריות עדיף על גידול פרות שדורש כמויות גדולות של מים ואנרגיה לקירור הרפתות. בימינו ניתן למצוא חלב נאקות במרכולים במדינות ספורות, כגון: איחוד האמירויות, סומליה, סעודיה, מאוריטניה, ישראל וארצות הברית. הגמל אינו חיה כשרה לפי ההלכה היהודית ולכן חלב הנאקות אינו נצרך לרוב על ידי יהודים המקפידים על כשרות.
| --- | --- |
 ערך תזונתי ל-100 גרם ‏(בממוצע)
 
 קלוריות:  47 קק"ל
 
 חלבונים:  2.32 ג'
 פחמימות:  4.73 ג'
 שומן:  2.04 ג'
 שומן רווי:  60%
 שומן רב בלתי רווי:  אומגה 3 0.03%
 כולסטרול:  10.6 מ"ג
 
 סידן:  125.2 מ"ג
 נתרן:  48.5 מ"ג
 
 מקור: https://www.heraldopenaccess.us/openaccess/omega-3-fatty-acids-in-milk-fat-of-some-sudanese-camels
מרכיבי חלב הנאקות

חלב הנאקות מכיל את כל חומרי ההזנה הדרושים לקיום היומי של האדם. לכן הוכרז על ידי ה-FAO (ארגון המזון והחקלאות של האו"ם) כמזון על. במדינות רבות, משמש חלב הנאקות כתחליף חלב אם לתינוקות הסובלים מתת התזונה. מחקרים רבים מצביעים על החלב כבעל סגולות בריאותיות. מרכיבי חלב הנאקות תלוי בהרכב המזון שלהן ובסוג הגמלים או מין הגמלים אליו הן שייכות.[דרוש מקור]
מרכיבי חלב הנאקות > החלבונים בחלב הנאקות

חלב הנאקות מהווה מקור עשיר לחלבונים עם פוטנציאל לפעילות אנטימיקרוביאלית ופעילויות התומכות במערכות ההגנה של הגוף. חלבונים אלה לא נמצאים בחלב פרה או נמצאים רק בכמויות קטנות. חלב הנאקות יש חלבון הדומה בתכונותיו לאינסולין. חלב זה אינו מכיל בטא לקטוגלובולין β-lactoglubolin (חלבון שאחראי להרבה מהאלרגיות שנובעות מחלב פרה, מחלב עיזים וחלב סוסים). חלבון הבטא קזאין (β-cassaine) המצוי בחלב הנאקות שונה מזה שבחלב הפרות.
מרכיבי חלב הנאקות > הרכב השומנים בחלב הנאקות

תכולת השומן בחלב הנאקה גבוהה יחסית לחלב פרה או עיזים, אף על פי שכמות הכולסטרול בחלב הנאקות נמוך יותר מאשר בחלב פרה או חלב עיזים. מחקרים רבים נעשו על תכולת חומצות השומן הרב לא רוויות בחלב הנאקה, החיוניות לתזונת האדם. חלב הנאקות מכיל חומצות שומן חיוניות כגון אומגה 3 ואומגה 6 (EPA ,DHA) ביחס 1:4 וחומצות שומן אלפא הידרוקסיות. כמות חומצות השומן הרוויות בחלב הנאקות דל.
מרכיבי חלב הנאקות > תכולת הוויטמינים בחלב הנאקות

בחלב הנאקות יש תכולת ויטמינים גבוה. בהשוואה לחלב פרות בחלב הנאקות יש פי 3 ויטמין C מאשר חלב פרה. הוא עשיר בוויטמינים B ו-B2 בהשוואה לחלב פרה, אך נמוך בכמות הוויטמין A שבו.
מרכיבי חלב הנאקות > לקטוז בחלב נאקות

כמות הלקטוז שבחלב הנאקות נמוכה בהשוואה לכמות הלקטוז בחלב הפרה. עם זאת חלב הנאקות אינו מכיל ביתא-לקטוגלובולין ולכן אינו גורם לאלרגיות או רגישויות והוא מתאים גם למי שאלרגי לקזאין (חלבון שקיים בחלב פרה) או סובל מאי סבילות ללקטוז.
ריכוזי מינרלים בחלב נאקות
רמות האשלגן, המגנזיום, הברזל (פי 10 בהשוואה לחלב פרה), הנחושת, המנגן, הנתרן והאבץ גבוהות יותר מאשר חלב פרה.
שימושים בחלב נאקות > חלב נאקות בתעשיית המזון

קומיס
קפיר
גלידה
שתיה
אבקת חלב
שימושים בחלב נאקות > חלב נאקות בתעשיית הקוסמטיקה

בשל ריכוז הוויטמינים הגבוה, חומצות השומן ממשפחת אומגה 3 ואומגה 6 וחומצות שומן אלפא הידרוקסי שבו, משמש החלב ליצור קרמים לטיפוח העור. יש הגורסים שהקרמים האלה יעילים לטיפול בעור פגוע ובעור מזדקן.
סכנות בשימוש בחלב נאקות לא מפוקח > זיהומים נפוצים

מריחת חלב נאקות לא מפוקח על העור או שתיית חלב ממקור לא ידוע עשויות להיות קטלניות ולגרום למוות. חלב שיצורו לא מפוקח על ידי השירותים הווטרנרים של משרד החקלאות ושייצורו לא קיבל את אישור משרד הבריאות, עשוי להכיל חיידקי Brucella המחוללים את קדחת מלטה(ברוצלוזיס). התחלואה בברוצלוזיס עלתה בישראל בין השנים 2013 ו-2014.
ב-2014 דווח על שני מקרים בארצות הברית בהם חלב נאקות שנחלב ידנית וללא פיקוח היה נגוע בחיידקי ליסטריה. אנשים אלה חלו ב-Listeriosis ואחד מהם נפטר כתוצאה מהזיהום.
למניעת מקרים נוספים הנחה ה-FDA לפסטר את חלב הנאקות המיועד למזון ולשתייה. בשנת 2016 אישר משרד הבריאות הישראלי מחלבה ראשונה ליצור חלב נאקות לשתייה בישראל, על פי תקן יצור מחמיר HACCP המחייב פיסטור.
חלב נאקות בישראל

אוכלוסיית הגמלים בישראל נמצאת בירידה מתמדת בעשורים האחרונים בשל מגוון סיבות, ואיתה גם כמות החלב שניתן לייצר בישראל. לחלב הנאקות מייחסים סגולות רפואיות רבות ונתונים תזונתיים טובים ובכל העולם עולה המודעות ליתרונותיו אלה. ב-2016 הוא החל להימכר בארצות הברית לקהל הרחב. הדרישה הרבה לחלב והחוסר בנאקות חולבות גרמה להופעת ספקים פיראטים של חלב נאקות. משרד הבריאות נלחם בתופעת החליבה הפיראטית שמסכנת את בריאות הציבור. במקביל למלחמה בחליבה הפיראטית לצרכים מסחריים, לראשונה העניק משרד הבריאות אישור יצרן ל"מחלבת חוות כמלה", הממוקמת בשדות היישוב עין הבשור, לייצר חלב נאקות למזון, באפריל 2016, והמחלבה מפוקחת על ידו.
ראו גם

בדואים
גמל חד-דבשתי
חומצות שומן אומגה 3
חלב אם
חוות בודדים
הערות שוליים

↑  LIDAR SAPIR-HEN, EREZ BEN-YOSEF, The Introduction of Domestic Camels to the Southern Levant: Evidence from the Aravah Valley, Tel Aviv 40, 2013-11-01, עמ' 277–285 doi: 10.1179/033443513X13753505864089
↑  El Sayed I. El Agamy, Roger Ruppanner, Amin Ismail, Claude P. Champagne, Antibacterial and antiviral activity of camel milk protective proteins, Journal of Dairy Research 59, 1992-05-01, עמ' 169–175 doi: 10.1017/S0022029900030417
↑  Magdy Hassan YASSIN, Mahamed Mohamed Soliman, Salama Abd-Elhafez Mostafa, Hussei Abdel Maksoud Ali, Antimicrobial Effects of Camel Milk against Some Bacterial Pathogens, Journal of Food and Nutrition Research 3, 2015-01-23, עמ' 162–168 doi: 10.12691/jfnr-3-3-6
↑  Ibtisam E M El Zubeir, Omega-3 Fatty Acids in Milk Fat of Some Sudanese Camels, Journal of Dairy Research & Technology, 2019
↑  Khasmi, M, Postpartum evolution of mammary secretion of minerals and 25-Hydroxy vitamin-D in lactating camels (Camelus dromedarius), Journal of Camel Practice and Research, 8(2): 131- 135.
↑  משרד הבריאות מזהיר משימוש בחלב לא מפוסטר לריפוי פצעים או כיבים בפה, משרד הבריאות, באתר www.health.gov.il
1 2  התפרצות ברוצלוזיס (קדחת מלטה) בצפון הארץ, משרד הבריאות, באתר www.health.gov.il
↑  One death, one illness in listeria outbreak linked to organic farm, Mail Online
↑  הגמל הישראלי הולך ונעלם (ארכיון)
↑  הדבר הבריא הבא: חלב גמלים (ארכיון)
↑  רותם אליזרע, שלושה אושפזו לאחר שצרכו חלב "בראשית", באתר ynet, 16 באוגוסט 2018
↑  אילנית חיות ומיכל רז-חיימוביץ', ‏עוד ריקול: משרד הבריאות ישמיד 4 טון חלב נאקות, באתר גלובס, 11 באוגוסט 2016
| --- | --- |
בקרת זהויות :  NLI: 987007293653405171  GND: 4308759-0  LCCN: sh85019111  LNB: 000353614  NKC: ph965270
STS-128

STS-128, היא משימה בתוכנית מעבורות החלל של נאס"א, ששוגרה ב-28 באוגוסט 2009.
טלאי המשימה הפך לפריט אספנים, לאחר שהתברר שבגרסתו הראשונה הוא נעדר את המודול האירופי "קולומבוס". לאחר שהטעות תוקנה, הגרסה השגויה הפכה למצרך נדיר בקרב אספנים. באופן דומה, טלאי עם דמותו של סטיבן קולבר כחלק מסמל של מסילת הכושר הנושאת את שמו (ראו להלן), הפך לפריט אספנים כאשר מכירתו נפסקה, לאחר שערוץ קומדי סנטרל הבהיר לנאס"א שלא אישר למכור את הסמל לציבור, אלא להשתמש בו בתחנה בלבד. הפריט, שנמכר במקור במחיר חמישה דולרים, נמכר במכירות פומביות ב-eBay במחיר של יותר ממאה דולרים.
הצוות

מפקד: ארצות הברית פרדריק סטרקו
טייס: ארצות הברית קווין פורד
מומחה משימה: ארצות הברית ג'ון אוליבאס
מומחה משימה: ארצות הברית פטריק ג' "פאט" פורסטר
מומחה משימה: ארצות הברית חוסה הרננדס
מומחה משימה: שוודיה כריסטר פוגלסנג
מהנדסת טיסה: ארצות הברית ניקול סטוט (בהמראה בלבד)
מהנדס טיסה וקצין מדע: ארצות הברית טימותי קופרה (בנחיתה בלבד)
המשימה

משימה זו נועדה לחדש את האספקה בתחנת החלל הבינלאומית בעזרת מודול הלוגיסטיקה הרב תכליתי לאונרדו, מקפיא נוסף לניסויים מדעיים, מסילת כושר חדשה, ומערכת לבקרת בריאות של צוות התחנה. הצוות החליף מכל אמוניה ריק על התחנה ושם במקומו מכל מלא.
מסילת הכושר זכתה לכותרות כאשר ניתן לה השם COLBERT - ראשי תיבות של Combined Operational Load Bearing External Resistance Treadmill (מסילת כושר להתנגדות חיצונית מטילת עומס משולבת מבצעית). זאת לאחר שהקומיקאי סטיבן קולבר הצליח לגרום לצופיו להעלות את שמו אל ראש רשימת ההצעות לשמות למודול התחנה "צומת 3" שישוגר במשימה STS-130, שנאס"א העמידה את שמו להצבעה ציבורית. במקום לקרוא למודול על שם קולבר, שמו ניתן למסילת הכושר. מודול "צומת 3" ייקרא "טרנקוויליטי", של שם מודול הירח של אפולו 11.
במהלך המשימה בוצעו שלוש הליכות חלל, בהן הוסר והוחלף ניסוי עיבוד חומרים המוצמד למודול קולומבוס של התחנה.
כחלק מניסוי לבדיקת התחממות מגן החום של המעבורת, הוספה בליטה מלאכותית למגן החום שלה, כדי ליצור התחממות גבוהה מן הרגיל.
המשימה > יום טיסה ראשון

המעבורת המריאה לחלל בשעה המיועדת, 23:59 שעון קיץ של החוף המזרחי של ארצות הברית, לאחר שתי דחיות. במקור השיגור היה אמור להיות ביום שלישי, אך מזג אוויר סוער גרם לדחיה ליום רביעי. שסתום מקולקל במערכת התדלוק גרם לדחיה נוספת ליום שישי, אז שוגרה המעבורת בהצלחה. עקב שעת השיגור המאוחרת, יום הטיסה הראשון היה קצר ולא בוצעה פעילות מעבר לשיגור ופתיחת דלתות תא המטען כרגיל.
בבדיקות שגרתיות שנערכו לאחר ההגעה למסלול, התברר שאחד מסילוני הניהוג באחת מקבוצות הסילונים של המעבורת יצא מכלל פעולה, והוחלט שלא להשתמש באותה קבוצת סילונים.
המשימה > יום טיסה שני

ביום הטיסה השני בוצעה פעילות שגרתית של סריקת מגן החום של המעבורת כדי לבדוק אם נפגע בזמן השיגור. זהו נוהל קבוע מאז אסון מעבורת החלל קולומביה, שהתרסקה בעת הנחיתה עקב פגיעה במגן החום שלה.
האסטרונאוטים התקשו מעט להחזיר למקומו את מוט ההארכה של הזרוע הרובוטית של המעבורת, המאפשר לה לסרוק גם את גחון המעבורת והחרטום שלה, אך לאחר מספר ניסיונות, הם הצליחו. מלבד זאת, עסקו בהכנות לקראת העגינה בתחנת החלל הבינלאומית ביום הבא - בדקו את חליפות החלל, התקינו את מצלמת המעקב שתשמש ככוונת אל המעגן, וכדומה.
המשימה > יום טיסה שלישי

המעבורת עגנה ללא תקלות בתחנת החלל בשעה 20:54 שעון קיץ של החוף המזרחי. מפקד הדיסקברי, ריק סטורקו, היה צריך לפצות על סטיה של מעלה אחת בזווית של התחנה, ולבצע את התמרון בעזרת המנועים הגדולים יותר של המעבורת, לאחר שמנועי הניהוג הקטנים יותר הושבתו ביום הראשון. העגינה בוצע למודול "הרמוני". בתחנת הכחחל פעלה משלחת מס' 20 בפיקוד גנאדי פדאלקה.
זהו יום השנה ה-25 לשיגור הראשון של דיסקברי, במשימה STS-41-D.
המשימה > יום טיסה רביעי

היום החל בהעברת מודול לוגיסטי רב תכליתי "לאונרדו" מתא המטען של המעבורת אל מעגן בתחנת החלל. לאחר הצמדתו לתחנה והשוואת לחצי אוויר, המודול נפתח והאסטרונאוטים החלו לפרוק את הציוד הרב בתוכו, כשבע טונות.
בסוף היום ניקול סטוט ודני אוליבאס ישנו במנעל האוויר "קווסט", בלחץ נמוך של 10.2 PSI, כדי לנקות עודפי חנקן ממערכת הדם שלהם, לקראת הליכת החלל של היום הבא.
המשימה > יום טיסה חמישי

הפעילות העיקרית של יום זה הייתה הליכת חלל של ניקול סטוט ודני אוליבאס. במהלך שש שעות וחצי בוצעו מספר משימות:
הוסר מכל אמוניה ריק מן התחנה, לקראת החלפתו במכל חדש שהובא במעבורת. המכל הריק הועבר אל תא המטען של המעבורת.
שני ניסויים של חשיפת חומרים לחלל החיצון הועברו גם הם אל תא המטען של המעבורת, ממקומם על תחנת החלל.
מספר אירועים ליוו את האסטרונאוטים במהלך הליכת החלל: אוליבאס גילה שחיקה בכפפה בקצה האצבע שלו, אך צוות הקרקע הגיע למסקנה שאין מדובר בסכנה. גלאי בחליפת החלל של סטוט התריע על רמות גבוהות של פחמן דו-חמצני, אך היא הודיעה שהיא חשה בטוב, וצוות הקרקע הניח שמדובר בתקלה בגלאי. עקב סערה מעל האי גואם, נותק הקשר בין התחנה למרכז הבקרה הקרקעי למשך חצי שעה, והאסטרונאוטים ביצעו את משימתם ללא הנחיות מן הקרקע.
זו הייתה הליכת החלל הראשונה של ניקול סטוט, והשלישית של דני אוליבאס.
בנוסף, נפרקה מסילת הכושר COLBERT מתוך מודול הלוגיסטיקה, והותקנה באופן זמני בתחנה. היא תורכב באופן סופי באמצע ספטמבר. כן נפרקו מיטות צוות נוספות ומתקן למיחזור אוויר.
המשימה > יום טיסה שישי

ביום השישי נמשכו עבודות פריקת המטען ממודול הלוגיסטיקה, וטעינת ציוד שנועד להחזרה לכדור הארץ, כמו תוצאות ניסויים, והכיסא של טימוטי קופרה מחללית הסויוז הצמודה לתחנה באורח קבע, לחילוץ במקרה חירום. הכיסאות בחללית הסויוז מותאמים אישית לכל טייס, וניקול סטוט הביאה עמה בלאונרדו את הכיסא שלה, שיותקן במקום הכיסא של קופרה.
בנוסף, העניק חוזה הרננדז, שהוא ממוצא מקסיקני, ראיונות בספרדית לתחנות טלוויזיה מקסיקניות ותחנה אמריקאית אחת, ויחד עם אסטרונאוט נוסף ענו גם לשאלות של גולשי אינטרנט ששלחו קטעי וידאו עם שאלות אל הערוץ של נאס"א ב-YouTube.
המשימה > יום טיסה שביעי

ביום זה בוצעה הליכת החלל השנייה למשימה זו, על ידי דני אוליבאס וכריסטר פוגלסנג. במהלך שש שעות וחצי, התקינו השניים מכל אמוניה חדש במקום המכל שהוסר ביום החמישי, והתקינו את המכל הריק בתא המטען של המעבורת. האמוניה משמשת את מערכת הקירור של תחנת החלל. בנוסף, ביצעו מספר עבודות תחזוקה משניות על התחנה. זו הליכת החלל הרביעית עבור שני האסטרונאוטים.
במקביל, שאר 11 האסטרונאוטים שבתחנה המשיכו לפרוק ציוד ממודול הלוגיסטיקה.
המשימה > יום טיסה שמיני ותשיעי

היום השמיני הוקדש בעיקר למנוחה וראיונות עם אמצעי התקשורת.
ביום התשיעי דני אוליבאס וכריסטר פוגלסנג יצאו לעוד הליכת חלל, שנמשכה כשבע שעות. במהלך הפעילות, הותקן משטח אחסון שישמש לחלקי חילוף שיובאו בטיסת המעבורת בנובמבר. כן הותקנו שתי אנטנות GPS, הוחלף חלק תקול במערכת בקרת הכיוון של התחנה, ותיבת מתג חשמלי מקולקלת. לבסוף, הותקנו שני כבלי חשמל ונתונים באורך 18 מטרים, שנועדו לשרת את מודול "טרנקוויליטי" שיובא אל התחנה במהלך השנה הבאה. מחבר המתח של כבל החשמל סירב להיכנס למקומו, ולכן הושאר לא מחובר.
לקראת סוף המשימה, המצלמה המוצמדת לקסדת חליפת החלל של פוגלסנג השתחררה יחד עם הפנס שלה, אך הוא לכד אותה לפני שהתרחקה מדי. עם זאת, הדבר חייב אותו לחזור אל תוך התחנה לפני שקיעת השמש (המתרחשת בתחנה מדי 45 דקות), בהיעדר תאורה שתנחה אותו.
המשימה > יום טיסה עשירי ואחד עשר

ביום הטיסה העשירי העביר צוות התחנה את הזרוע הרובוטית העיקרית של התחנה למיקום חדש, לקראת בואה הצפוי של חללית מטען יפנית בלתי מאוישת מדגם HTV.
ביום האחד עשר העניקו האסטרונאוטים קופרה ואוליבאס ראיונות לרשתות טלוויזיה. פוגלסנג השוודי ודה-וין הבלגי שוחחו בווידאו עם נציגים שוודיים וידוענים מארצותיהם. במהלך הראיון הדגים פוגלסנג כיצד הוא לוכד בפיו סוכריות גומי שוודיות, המיוצרות בדרך כלל בצורת מכוניות. במיוחד לרגל הטיסה, יצרנית הסוכריות ייצרה סדרה מיוחדת בצורת מעבורת, ונתנה את חלקה לפוגלסנג. שאר הסדרה חולק בין אמצעי תקשורת ובלוגרים, שבתורם חילקו אותן לקוראיהם.
בסוף היום נפרדו צוותי המעבורת והתחנה, וסגרו את הצוהר בין שתי החלליות.
המשימה > יום טיסה שנים עשר

בשעה 15:26 שעון קיץ החוף המזרחי, נפרדו שתי החלליות והמעבורת עזבה את התחנה. המעבורת לקחה איתה את טימותי קופרה, לאחר שהות של חודשיים בתחנה, והשאירה במקומו את ניקול סטוט, הצפויה לשהות בתחנה כשלושה חודשים. לאחר הקפה של התחנה כדי לבצע צילומי חוץ, החלה המעבורת להתרחק לקראת נחיתה.
האסטרונאוטים השיבו עמם גם בובה של באז שנות-אור, דמות מסרט האנימציה "צעצוע של סיפור" ששהתה בתחנה למעלה משנה, וחודש יותר משיא השהייה בחלל שנקבע על ידי הקוסמונאוט ולרי פוליאקוב. הבובה הייתה חלק משיתוף פעולה בין נאס"א לדיסני, שנועד ללמד ילדים על הפעילות בתחנת החלל.
בהמשך היום בוצעה שוב סריקה של מגן החום של המעבורת, כדי לוודא שלא נפגע מפסולת חלל או מטאוריטים במהלך שהות המעבורת בתחנה.
המשימה > יום טיסה שלושה עשר וארבעה עשר

ביום השלושה עשר צוות המעבורת הסיט אותה ממסלולה בצהרי היום (שעון קיץ חוף מזרח ארה״ב) כדי להתחמק מפגיעת חפץ בלתי מזוהה, שככל הנראה ניתק מן המעבורת או מן התחנה במהלך הליכת החלל השלישית. סופות רעמים בקרבת מרכז החלל קנדי מנעו את הנחיתה המתוכננת ביום זה.
לאחר שגם ביום הארבעה עשר מזג האוויר בפלורידה לא השתפר, הונחתה המעבורת במרכז מחקרי הטיסה דריידן אשר בבסיס חיל האוויר אדוארדס בקליפורניה.
המשימה > פעילות חוץ רכבית

|  | אסטרונאוטים | החלה | הסתיימה | משך | המשימה |
| --- | --- | --- | --- | --- | --- |

| הליכת החלל הראשונה | ג'ון אוליבאס  ניקול סטוט | 1 בספטמבר  21:49  UTC | 2 בספטמבר 04:24  UTC | 6 שעות ו-35 דקות | הכנות לפירוק מכל אמוניה, פירוק מכשירים מדעים שהיו מתוקנים בחלר החיצוני של מודול "קולומבוס" והעברתם לתא המטען של המעבורת |
| הליכת החלל השנייה | ג'ון אוליבאס  כריסטר פוגלסנג | 3 בספטמבר  23:13  UTC | 4 בספטמבר 04:51  UTC | 6 שעות ו-39 דקות | התקנת מכל אמוניה חדש |
| הליכת החלל השלישית | ג'ון אוליבאס  כריסטר פוגלסנג | 5 בספטמבר  20:39  UTC | 6 בספטמבר 03:40  UTC | 7 שעות ודקה | הכנות להתקנת מודול "טרנקוויליטי". התקנת אנטנות ופעולות תחזוקה נוספות. |
ראו גם

משימות מעבורות החלל
הערות שוליים

↑  Robert Z. Pearlman, ‏Sales of Sold Out COLBERT Patches Soar as Crew Patch Error Becomes Collectible, באתר SPACE.com,‏ 24 באוגוסט 2009
| משימות מעבורת החלל דיסקברי |
| --- | --- | --- |
| משימות | STS-41-D • STS-51-A • STS-51-C •STS-51-D • STS-51-G • STS-51-I • STS-26 • STS-29 • STS-33 • STS-31 • STS-41 • STS-39 • STS-48 • STS-42 • STS-53 • STS-56 • STS-51 • STS-60 • STS-64 • STS-63 • STS-70 • STS-82 • STS-85 • STS-91 • STS-95 • STS-96 • STS-103 • STS-92 • STS-102 • STS-105 • STS-114 • STS-121 • STS-116 • STS-120 • STS-124 • STS-119 • STS-128 • STS-131 • STS-133 |  |
פילמור

ערך זה עוסק בתהליך כימי. אם התכוונתם למשמעות אחרת, ראו .
.
פִּילְמוּר (באנגלית: Polymerization) הוא תגובה כימית שבמהלכה מתחברים מונומרים לשרשראות מולקולריות ארוכות לקבלת פולימר.
יישומם של תהליכי פילמור, הם ממוקדי העיסוק החשובים והעיקריים של התעשייה הכימית העולמית, והם הבסיס לייצורם של כל חומרי הפלסטיק המשמשים את האדם.
תגובות הפילמור מתחלקות לשני סוגים עיקריים: פילמור דחיסה, ופילמור סיפוח.
בתעשייה הכימית, ניתן לפלמר מונומרים מסוימים בשתי השיטות, ולקבל בכל אחת מהן, פולימר בעל תכונות ומאפיינים שונים. על כן, נודעת חשיבות רבה לבחירת תהליך הפילמור.
שיטת הפילמור מכתיבה את אורך השרשרת שתתקבל, את המסה המולקולרית הממוצעת לפולימר ואת חלוקת הגדלים היחסית של הפולימר. אלו ישפיעו על רמת הגבישיות, ומכאן גם על תכונותיו הפיזיקליות והמכניות של הפולימר, כגון: טמפרטורת היתוך, קשיות, אלסטיות ועוד.
חומרי הגלם - המונומרים

חומרי הגלם של תהליך הפילמור הם המונומרים - אבני הבניין של הפולימר. כמעט כל המונומרים הקיימים הם תרכובות אורגניות המבוססות על פחמן ומימן, ולעיתים קרובות גם: חמצן, חנקן, גופרית, כלור, פלואור וצורן. המקור של רוב המונומרים הללו, הוא מהתעשייה הפטרוכימית - העוסקת בהפקה וייצור של כימיקלים מדלקים מאובנים, בעיקר מנפט, אך גם מגז טבעי ומפחם.
נפט, פחם, וגז טבעי - חומרי הגלם המרכזיים בייצור של פולימרים סינתטיים
נפט
פחם
גז טבעי
מפעל פטרוכימי גדול בערב הסעודית
חלק מהמונומרים, הם כאמור, תרכובות המתקבלות ישירות מתהליכי הזיקוק והפיצוח של נפט גולמי (או דלקים אחרים).
מונומרים אחרים, עשויים להתקבל על ידי עיבוד נוסף של תרכובות פטרוכימיות (כגון אלקנים), עם כימיקלים אחרים, כגון עם אמוניה (לקבלת נגזרות אמין), חומצה גופרתית או זרחתית (לקבלת כהלים) וכו'.
דוגמאות למונמרים המתקבלים ישירות מהתעשייה הפטרוכימית
אתן
פרופילן
סטירן
אצטילן
דוגמאות למונמרים מתקדמים שעברו עיבוד נוסף בתעשייה הכימית
אתילן ארבע פלואורי
אתילן גליקול
אתילן דו-אמין
גירנוניטריל
אתילן דו-אוריאה
פינאמידין
פילמור על ידי סיפוח

פילמור על ידי סיפוח (נקרא גם: פילמור גידול בשרשרת) היא שיטה לחיבור של מונומרים המכילים קשר כפול (כמו c=c). בתהליך זה, הקשר הכפול נפתח אגב סיפוח ובמקומו נוצרים קשרים קוולנטים בין המונומרים. תהליך זה הוא אקסותרמי תמיד. בתהליך זה, סיפוחם של המונומרים נעשה בזה אחר זה עד גמר המונומרים, על כן התהליך נקרא - פילמור גידול בשרשרת.
בפילמור סיפוח, מאזן האטומים נשאר כשהיה, כלומר הרכב האטומים ביחידה החוזרת זהה להרכב במונומר.
פילמור הסיפוח התגלה באקראי בשנת 1933, כשמדענים ניסו לבחון את התנהגותו של גז האתן בתנאים חריפים: בטמפרטורה של כ-200 מעלות צלזיוס, ובלחץ של 2,000 אטמוספירות, וקיבלו - בתגובה אטית, מוצק, פולימרי, דמוי שעווה: פוליאתן (ובשמו המסחרי - פוליאתילן).
ניסויים נוספים בפילמור האתן לימדו, שאפשר להקל בתנאים ולהאיץ את התגובה על ידי הוספת כמות קטנה של יזם (איניציאטור): חומר מתאים, הפותח את הקשר הכפול ומפעיל, בדרך של תגובת שרשרת, את הפילמור כולו (חלקיקי היזם נשארים קשורים בקצוות השרשרות).
לפי אופיו של היזם נקבע מנגנון הפילמור כמנגנון יוני או כמנגנון רדיקלי.
באופן כללי, ככל שכמות היזם גדלה, מהירות הפילמור גדולה יותר, והפולימר המתקבל יהיה בעל מסה מולרית ממוצעת קטנה, ובעל שרשרות קצרות ומסועפות יחסית.
פילמור על ידי סיפוח > מנגנון רדיקלי

מתבצע בנוכחות יזם רדיקלי, כלומר מולקולה בעלת אלקטרון חופשי כדוגמת  CR_{2}O\cdot . האלקטרון החופשי של היזם מגיב עם הקשר הכפול, ומתחבר אליו, תוך יצירה של יזם רדיקלי נוסף הממשיך את התהליך, לדוגמה:
CR_{2}O\cdot +CH_{2}=CH_{2}\rightarrow CR_{2}-O-CH_{2}-CH_{2}\cdot
החיסרון בתהליך זה הוא שהפולימר הנוצר מורכב מהסתעפויות רבות, ולכן הוא אמורפי ורך.
בתרשים: מנגנון פילמור רדיקלי של וניל על ידי יזם המבוסס על תרכובות אורגנו-מתכתית.
פילמור על ידי סיפוח > מנגנון יוני

מתבצע באמצעות זרז קטיוני או אניוני. כל מונומר מצטרף לקצה הפולימר ולא יכול לבצע הסתעפויות. כך נוצרות מולקולות ארוכות ולא מסועפות, ולכן קשות יותר ויציבות.
בתרשים: מנגנון פילמור קטיוני של וניל הלוגן על ידי זרז קטיוני אלקטרופילי (חומצה).
בתרשים: מנגנון פילמור אניוני של ציאנו-אקרילט על ידי זרז אניוני נוקלאופילי.
פילמור על ידי דחיסה

פילמור על ידי דחיסה (נקרא גם: פילמור עיבוי, או פילמור גידול בשלבים) היא שיטה לחיבור של מונומרים המכילים, לפחות, שתי קבוצות פונקציונליות.
ברוב תהליכי הפילמור בדחיסה, חיבור המונומרים מתבצע תוך פליטה של מולקולה קטנה אל מערכת הפילמור (כגון: מים, כוהל, HCl ועוד - תלוי בסוג המונומר). לעומת זאת, כשהקבוצות הפונקציונליות של המונומרים הן במצב בלתי רווי - כמו במונומרים טבעתיים, אזי תגובת הפילמור תתרחש ללא פליטה של מולקולות אל מערכת הפילמור. פילמור דחיסה מסוג זה, מכונה "פוליאדיציה".
בפילמור דחיסה (שאינו פוליאדיציה), הרכב האטומים ביחידה החוזרת אינו זהה להרכב במונומר.
כל תהליכי הפילמור בדחיסה נעשים בשלבים, תחילה נוצרות מולקולות קצרות, ולאחר מכן המולקולות הקצרות מתחברות למולקולות ארוכות יותר, וכך הלאה - עד לסיום הגבתם של כל המונומרים. לכן השיטה נקראת - פילמור בשלבים. אחת הדרכים להפסקה של תהליך הפילמור מתבצעת על ידי הוספה של מולקולה בעלת קבוצה פונקציונלית אחת, המסוגלת להתפלמר לשלד השרשרת בקצה אחד בעוד הקצה השני לא מסוגל לעבור תגובת דחיסה.
בתרשים: פילמור דחיסה של דו-כוהל ודו-אמין לקבלת ניילון (תוך יציאה של מולקולת מים - תוצר הדחיסה).
בתרשים: פילמור דחיסה תוך פתיחת טבעת (פוליאדיציה) של קפרולקטון לקבלת פוליקפרולקטון.
בתרשים: פילמור דחיסה של דו-חומצה קרבוקסילית ודו-כוהל לקבלת פוליאסטר (תוך יציאה של מולקולת מים - תוצר הדחיסה) - תגובת איסטור.